
Cyflwyniad 

Beth yw Pontio?

Mae pontio’n rhan allweddol o fodel PDPA ar gyfer trawsnewid arfer ac mae’n digwydd ar adegau yn yr amserlen a ddewisir yn ofalus. Mae’r model wedi’i lunio ar y cyd â chydweithwyr o Ysgolion Arweiniol. 
 
Pontio yw un ffordd o gysylltu theori ac arfer. Mae’n cynnwys darpar-athrawon, athrawon wrth eu gwaith a Thiwtoriaid y Brifysgol (Cwricwlwm/Proffesiynol) mewn tri cham o arfer, gyda chyfnod o adfyfyrio ac adolygu yn dilyn pob un.  
 
Dangosir y broses hon yn y diagram isod:  

Gellir addasu’r camau hyn i gyd-destunau gwahanol ond yn fras maent yn ymwneud â’r canlynol:



· Cwrdd â’r syniadau naill ai yn y brifysgol, ysgol neu’r gymuned a chynllunio i’w profi;

+ Meddwl am ymchwil – beth sydd wedi ei ysgrifennu am y maes hwn?

· Profi’r syniadau ar lawr dosbarth;

+ Meddwl ac adfyfyrio – beth a ddysgwyd am gryfderau a heriau'r cam profi?

· Rhannu’r syniadau mewn cyd-destun proffesiynol gyda chyd-fyfyrwyr a’r gymuned arfer addysgu;

+ Meddwl a gwerthuso – sut caiff arfer personol ei drawsnewid er gwell?

Wrth i ddarpar-athrawon ymwneud â’r broses gylchol hon a chael cymorth wrth bennu targedau personol i’w datblygu, caiff eu harfer dysgu ac addysgu ei drawsnewid ac fe’u hanogir i fod yn gyfranwyr ymholgar yn y proffesiwn addysgu.

Pan fydd darpar-athrawon yn gweithio o fewn ysgol, maent bob amser dan oruchwyliaeth athro/athrawes dosbarth. Yn rhan o’u profiadau, bydd yn ofynnol i’r darpar-athrawon werthuso arfer yn yr ystafell ddosbarth, a allai fod ar ffurf gwerthusiad ysgrifenedig neu asesiad o waith plant, a gallai hefyd gynnwys holi staff a phlant am eu barn. Nid yw’r gweithgareddau hyn yn wahanol i arfer bob dydd yn yr ystafell ddosbarth.

Beth sy’n sicrhau pontio llwyddiannus?


O’r gweithgaredd peilot, nodir rhai pwyntiau allweddol sy’n gysylltiedig â phontio llwyddiannus yn y tabl canlynol:


	Cwrdd (Prifysgol)
	Profi (Ysgol)
	Rhannu (Prifysgol)

	Mewnbwn damcaniaethol cryf y gellir ei ddefnyddio mewn gwahanol gyd-destunau e.e. rheoli dosbarth neu asesu ar gyfer dysgu;

Darnau darllen clir a hwylus;

Ymateb i ‘bynciau llosg’ a ddynodwyd yn ystod Profiad Addysgu Proffesiynol.

Eglurder disgwyliadau o ran y camau profi a rhannu.

	Cymorth gan Fentor Dosbarth / Pwnc wrth brofi / arbrofi gyda syniadau;

Cyfleoedd i weld athrawon profiadol yn modelu syniad sydd i’w brofi;

Trafodaethau â chymorth gan y Mentor Dosbarth/Pwnc wrth adfyfyrio a mireinio’r cam profi;

Cysylltu â chynlluniau gweithredu ac arfer sy’n bodoli eisoes – angen cefnogi PAP, yn hytrach na bod yn ychwanegiad.
	Eglurder o ran disgwyliadau – beth a ddisgwylir yn y sesiwn rannu?

Yn agored i feirniadaeth – mwy nag adrodd yn ôl yn unig ond cymryd rhan mewn meddwl yn feirniadol ac adfyfyrio ar y cyd;

Trafodaeth â chymorth addysgwyr athrawon – llais arbenigol yn rôl y trafodwr;

Pennu targedau clir ar gyfer arfer personol – bwydo ymlaen;

Adborth i’r Mentor Dosbarth / Pwnc.





Eglurhad o’r Rolau o ran Pontio

Yng ngwir ysbryd y Bartneriaeth, mae pontio’n cael ei gyd-ddatblygu a’i gyd-ddarparu. Anfonir deunyddiau a chanllawiau i Ysgolion Arweiniol, fodd bynnag bydd pob Ysgol Arweiniol yn ystyried ei chyd-destun ei hun wrth benderfynu ar y ffordd orau o gyflwyno’r sesiynau. Am y rheswm hwn, mae’n hanfodol i staff yr ysgol a staff y brifysgol gyd-gysylltu er mwyn sicrhau bod y sesiynau’n cael eu cyd-gynllunio a’u cyd-ddarparu. Mae rolau’r rhanddeiliaid allweddol o ran pontio wedi’u hamlinellu isod:

Ysgol Leoliad
· Darllen y canllawiau ar gyfer pob cam pontio a’r darlleniadau a awgrymir gan y brifysgol.
· Ystyried sut mae cyd-destun yr Ysgol Arweiniol yn arddangos orau ffocws pob cam  pontio.
· Cysylltu â’r Tiwtor Cwricwlwm o leiaf bythefnos ymlaen llaw i gyd-ddatblygu’r sesiynau.
· Gwneud y trefniadau ymarferol ar gyfer y sesiynau a leolir yn yr Ysgol Arweiniol (ystafelloedd, amserlen, staff perthnasol ar gael ac ati).
· Cysylltu â darpar athrawon i roi iddynt amseroedd cyrraedd, gwybodaeth barcio a threfniadau bwyd.
· Cyd-ddarparu’r “diwrnod cwrdd” gyda’r Tiwtor Cwricwlwm (os y’i cynhelir yn yr Ysgol Arweiniol).
· Mynychu sesiynau “cwrdd” a gynhelir yn y brifysgol (dewisol).
· Sicrhau bod disgwyliadau’r “cam profi” a’r “diwrnod rhannu” yn glir i’r darpar athrawon.
· Ynghyd â’r Tiwtor Cwricwlwm, gweithredu yn rôl y trafodwr yn ystod y ”diwrnod rhannu” i:
· ddatblygu meddwl ac adfyfyrio beirniadol y darpar athrawon; 
· arwain eu meddwl o ran ailddychmygu’r hyn maent wedi’i ddysgu ar gyfer eu cyd-destun eu hunain;
· sicrhau bod pob darpar athro wedi mynegi targed personol o’r sesiwn.
· Neilltuo amser yn ystod y “diwrnod rhannu” i ddarpar athrawon ddiweddaru adrannau perthnasol eu PDP. Pan nad yw amser yn caniatáu hynny, dweud wrth y darpar athrawon am wneud hynny o fewn 48 awr.
· Cysylltu â’r Tiwtor Proffesiynol ynghylch unrhyw faterion yn ymwneud â diffyg ymrwymiad/ proffesiynoldeb darpar athrawon.

Arweinydd Modwl 

· Paratoi dogfennau pontio (STEER, PPT, Canllawiau, Crynodeb Un Dudalen) gan ddefnyddio templedi a ddarperir gan yr Arweinydd Gweithredol ar gyfer Pontio (KG) 
· Cyflwyno dogfennaeth i Diwtoriaid Cwricwlwm ac Arweinwyr Rhwydwaith mewn cyfarfod rhagarweiniol er mwyn egluro disgwyliadau ar gyfer camau CWRDD, PROFI a RHANNU y pontio. 
· Lanlwytho dogfennau i Moodle ar gyfer myfyrwyr  
· Lanlwytho dogfennau i Dîm Pontio a Rhwydweithio’r BA/TAR  

Tiwtor Cwricwlwm
· Darllen y canllawiau ar gyfer pob cam pontio a’r darlleniadau a awgrymir.
· Cysylltu â’r Arweinydd Rhwydwaith o leiaf bythefnos ymlaen llaw i gyd-ddatblygu’r sesiynau.
· Cyd-ddarparu’r “diwrnod cwrdd” gyda’r Arweinydd Rhwydwaith (os y’i cynhelir yn yr Ysgol Arweiniol).
· Hysbysu’r Arweinwyr Rhwydwaith ynghylch pryd y cynhelir sesiynau “cwrdd” yn y brifysgol fel y gallant fynychu os dymunant.
· Sicrhau bod disgwyliadau’r “cam profi” a’r “diwrnod rhannu” yn glir i’r darpar athrawon.
· Ynghyd â’r Arweinydd Rhwydwaith, gweithredu yn rôl y trafodwr yn ystod y ”diwrnod rhannu” i:
· ddatblygu meddwl ac adfyfyrio beirniadol y darpar athrawon; 
· arwain eu meddwl o ran ailddychmygu’r hyn maent wedi’i ddysgu yn eu cyd-destun eu hunain;
· sicrhau bod pob darpar athro wedi mynegi targed personol o’r sesiwn.

Tiwtor Proffesiynol
· Ychwanegu haen sicrhau ansawdd trwy fynychu sesiynau pontio ar draws eu Hysgolion Arweiniol.
· Cyflenwi yn lle’r Tiwtor Cwricwlwm os oes ganddo ymrwymiadau addysgu neu os yw’n absennol.
· Pryd nad yw mwy nag un Tiwtor Cwricwlwm ar gael am weithgaredd pontio penodol yn eu rhwydwaith, trefnu i gydweithiwr arall o’r brifysgol fod yn bresennol.

Darpar Athrawon
· Gwneud y gwaith darllen ymlaen llaw.
· Cyrraedd yr Ysgol Arweiniol yn brydlon ar gyfer sesiynau pontio.
· Gwisgo’n broffesiynol.
· Ymddwyn yn broffesiynol bob amser.
· Ymgysylltu â’r Ysgol Arweiniol a sesiynau pontio’r brifysgol.
· Cwblhau dogfennaeth STEER.
· Briffio’r Mentor Dosbarth/Pwnc yn yr ysgol lleoliad ynghylch disgwyliadau’r “Cam Profi”.
· Mynd i’r afael â’r “Cam Profi” yn eu hysgolion lleoliad.
· Rhannu eu syniadau, profiadau ac adfyfyrdodau o’r “cam profi” gyda’u cyd-fyfyrwyr, yr Arweinydd Rhwydwaith a’r Tiwtor Cwricwlwm yn y “diwrnod rhannu”.
· Bod yn agored i feirniadaeth i ddatblygu meddwl ac adfyfyrio beirniadol.
· Gosod targed personol o’r cam pontio i ddatblygu ei arfer ei hun ymhellach.
· Cwblhau adran berthnasol y PDP o fewn 48 awr i’r “diwrnod rhannu”. Rhaid i hyn gynnwys Tab 4 (Ymchwil) ond gall hefyd ddarparu asedau ar gyfer Tab 7 (Safonau).

Mentoriaid Dosbarth/Pwnc mewn Ysgolion Lleoliad
· Trefnu amser cyfarfod gyda’r myfyriwr o fewn 48 awr i’r “cam cwrdd” i drafod disgwyliadau’r “cam profi”.
· Cynorthwyo darpar athrawon i brofi’r syniadau a gyflwynwyd yn ystod y “cam cwrdd”.
· Pan fo’n briodol, trefnu cyfarfodydd ar gyfer y darpar athro â rhanddeiliaid allweddol i ddyfnhau ei ddealltwriaeth o ffocws y cam pontio yng nghyd-destun yr Ysgol Lleoliad.
· Cwrdd â’r darpar athro i drafod ei ganfyddiadau a chefnogi ei adfyfyrdodau.
· Sicrhau bod ffocws y cam pontio wedi’i gysylltu â’r targedau a osodwyd yn Nyddlyfr Dysgu’r darpar athro.
· Adolygu diweddariadau i’r PDP yn ystod yr Adolygiad Diwedd Wythnos.

Sut mae diwrnod pontio PROFI Bl 2 yn cefnogi’r dysgu sy’n digwydd yn y brifysgol?

Yn y brifysgol, bydd y darpar athrawon yn CWRDD â chynnwys damcaniaethol y modwl ECAD5007C – Cylch 2 Astudiaethau Craidd : Y Dysgwr: pwy ydw i’n ei addysgu?  Nod cyffredinol y modwl yw rhoi i ddarpar athrawon amrywiaeth o brofiadau a fydd yn caniatáu iddynt ymwneud ymhellach â gwybodaeth a dealltwriaeth am ddatblygiad plant a ffactorau allanol sy’n effeithio ar ddysgu, cynnydd, lles a datblygiad. 

Er bod y modwl hwn yn adeiladu ar y wybodaeth a’r ddealltwriaeth a gafwyd ym modwl ECAD4007C - Cylch 1 Astudiaethau Craidd: Y Dysgwr: pwy ydw i’n ei addysgu, mae’r pwyslais yma ar ddysgwyr yng Nghyfnod Allweddol Dau.   Drwy gydol y modwl mae darpar athrawon yn datblygu dealltwriaeth ddyfnach o gefndir, meddwl damcaniaethol ac ymchwil sy’n sail i ddysgu, datblygiad a lles plant o 0-19 oed a sut mae’r rhain yn ymwneud â dysgu ac addysgu.   Maent hefyd yn nodi ac yn adfyfyrio ar gyfrifoldebau proffesiynol a chyfreithiol o ran gweithio gyda phlant, gan gynnwys eu credoau a’u tybiaethau personol a sut y gallai hyn effeithio ar eu harfer personol.  Mae hefyd yn nodi dulliau effeithiol o fodloni anghenion amrywiol yr holl ddysgwyr mewn lleoliadau gwahanol a sut mae hyn yn berthnasol i rôl yr athro proffesiynol. 


Faint o ddiwrnodau pontio PROFI sy’n gysylltiedig â’r modwl  ECAD5007C – Cylch 2 Astudiaethau Craidd: Y Dysgwr: pwy ydw i’n ei addysgu?

Mae angen cyfleoedd i arsylwi rhwng 3 -4 ymyrraeth yn yr ysgol leoliad yng Nghyfnod Allweddol Dau ar gyfer y modwl hwn. 
Cynhelir hwn rhwng 19/02/24 a 08/03/24 


Ble mae’r diwrnodau RHANNU yn digwydd? 

Bydd darpar athrawon yn mynd ati i feddwl yn feirniadol ac adfyfyrio ar y cyd ynghylch y profiad PROFI yn y Brifysgol. Yma gwneir cysylltiadau manwl â’r cynnwys CWRDD o’r brifysgol a nodir casgliadau a thargedau personol o ran symud ymlaen gyda ffocws eu haseiniad.


Sut mae’r gweithgaredd pontio yn cefnogi asesiadau’r modwl?  

Erbyn diwedd y modwl, bydd darpar athrawon yn cwblhau aseiniad 4,000 o eiriau lle byddant yn dewis ymyriad sy’n cefnogi dysgu a datblygiad disgybl neu grŵp o ddisgyblion.  Mae’r ffocws ar gyfer yr ymyriad yn seiliedig ar eu diddordeb personol a phroffesiynol ond disgwylir y bydd eu trafodaeth yn gysylltiedig â damcaniaethau perthnasol ynghylch datblygiad plant y daethpwyd ar eu traws yn y modwl hwn ac yn eu modwl blaenorol ECAD4007C – Cylch 1 Astudiaethau Craidd: Y Dysgwr: Pwy ydw i’n ei addysgu, ynghyd â thystiolaeth o arfer effeithiol mewn ysgolion.   Mae gofyn iddynt hefyd fynd ati i adfyfyrio’n feirniadol ar botensial eu hymyriad dewisedig i sicrhau cynnydd disgyblion a’r heriau posibl a allai godi wrth ei weithredu.  Drwy wneud hynny mae angen iddynt ystyried y canlynol:

· Dynodi plentyn unigol penodol neu grŵp o blant rhwng 7 ac 11 oed. Darparu trosolwg o’u cefndir, e.e. oedran, rhywedd, lefel datblygiad, unrhyw wybodaeth berthnasol arall. 
· Egluro pa agwedd ar ddysgu neu ddatblygiad y byddent yn dymuno ei dargedu a pham e.e. iaith a llythrennedd, corfforol, emosiynol, cymdeithasol, gwybyddol, ymddygiad, lles, ADY penodol, amrywiaeth ddiwylliannol ac ati.
· Dangos eu gwybodaeth a’u dealltwriaeth o’r hyn a olygir gan ‘gynnydd’ mewn dysgu a datblygiad a pham ei bod yn bwysig cefnogi’r agwedd hon ar ddysgu neu ddatblygiad y plentyn/grŵp penodol hwn.  Dylai’r agwedd hon fod yn seiliedig ar ddamcaniaeth ac ymchwil perthnasol.
· Dewis ymyriad addas ar gyfer plentyn/grŵp o blant ac egluro pam y dewiswyd yr ymyriad hwn yn benodol, sut y byddent yn ei weithredu a phwy fyddai’n gyfrifol am hynny. Gwerthuso’r ymyriad yn feirniadol, gan ystyried y rhinweddau cadarnhaol a’r agweddau negyddol a all godi wrth ei weithredu.   Cadarnhau eu dewis drwy adfyfyrio ar arfer da a welwyd yn ystod y cyfnod PROFI, yn ystod PAP, neu o ymchwil e.e. Estyn ac ati.
· Dangos gwybodaeth a dealltwriaeth gadarn o ddatblygiad plant, pam ei bod yn bwysig cefnogi cynnydd mewn dysgu a datblygiad a’r goblygiadau i athrawon, staff ysgol a rhanddeiliaid eraill.
· Cefnogi eu safbwyntiau drwy gydol yr aseiniad drwy gyfeirio at ddarllen cefndirol ac ymchwil cyfredol. 
· Cadw at ystyriaethau moesegol fel yr amlinellwyd yng nghanllawiau BERA drwy gydol y broses a sicrhau bod yr holl ddisgyblion, staff ac ysgolion yn anhysbys.
CANLLAWIAU AR GYFER Y DIWRNOD PRAWF


Mae’n bwysig nodi bod y gweithgaredd pontio hwn â ffocws ar Gyfnod Allweddol Dau


Â beth bydd y darpar fyfyrwyr yn CWRDD yn y brifysgol cyn dychwelyd i’r Ysgol Leoliad i BROFI?

Bydd y darpar athrawon yn CWRDD â’r cynnwys damcaniaethol isod cyn ymgymryd â’r cyfnod PROFI:

· Y damcaniaethau dysgu hanesyddol a chyfoes sy’n sail i ddatblygiad cyfannol plant yng Nghyfnod Allweddol Dau.
· Y cysyniad o gynnydd a sut y gwelir tystiolaeth o hyn yn y Cwricwlwm i Gymru.
· Y ddadl ynghylch datblygiad dysgu – ‘oed yn erbyn cyfnod’ a ‘natur yn erbyn magwraeth’.
· Cyflwyniad i weithredu ymyriadau i gefnogi dysgu a datblygiad.
· Nodyn atgoffa am y canllawiau ynghylch ymddygiad moesegol wrth arsylwi mewn ysgolion.  

Gweithgaredd darllen cysylltiedig:
Beckett, C. and Taylor, H. (2010) Human Growth and Development. 2nd Edn. London: Sage. (Chapter 3)
Meadows, S. (2018) Understanding child development. Abingdon: Routledge. (Chapter 8)
https://educationendowmentfoundation.org.uk/evidence-summaries/teaching-learning-toolkit/ 
 https://afaeducation.org/free-dt-resources/explore-our-resources/interventions-in-the-classroom/  


Beth yw diben y gweithgaredd pontio hwn?

Erbyn diwedd y cyfnod PROFI, dylai darpar athrawon fod â dealltwriaeth ynghylch ‘Beth? Pwy? Pam? Ble? a Sut?’ o ran darparu ymyriadau i gefnogi dysgu a chynnydd, yn enwedig yng Nghyfnod Allweddol Dau.  

Cyfnod PROFI  mewn Ysgol Leoliad

Mae’r cynllun yn seiliedig ar ddiwrnod cyfan o weithgarwch ond mae’r amserau a’r cynnwys yn hyblyg.  Felly gall y gweithgareddau gael eu taenu dros y pythefnos ar amseroedd sydd yn gyfleus i staff yr ysgol.

	  Gweithgaredd
	Staff
	Nodiadau /awgrymiadau am weithgareddau posibl

	Cyflwyniadau a disgwyliadau ar gyfer y diwrnod e.e. camerâu ymlaen, cymryd rhan mewn trafodaethau ac ati  
Cyflwyniad cyffredinol i’r diwrnod, cyd-destun yr ysgol a chyfrifoldebau proffesiynol 
	Pennaeth (neu Gydlynydd ADY, Cydlynwyr Lles/ Llythrennedd/
Rhifedd neu aelodau perthnasol eraill o staff)
	· Atgoffa darpar athrawon ynglŷn â’r angen am ryngweithio proffesiynol gyda staff a disgyblion mewn sesiynau arsylwi, h.y. defnyddio iaith ac ymddygiad priodol
· Pwysleisio na ddylai darpar athrawon farnu staff a’u haddysgu. 
· Darparu trosolwg o gyd-destun yr ysgol, e.e. nifer y disgyblion, cefndir economaidd-gymdeithasol, canran y disgyblion sydd ag ADY, SIY, mwy abl a thalentog, dysgwyr sy’n gymwys am brydau ysgol am ddim ac ati, a materion allweddol a ystyrir yn yr ysgol wrth ddarparu cymorth ychwanegol. Egluro strwythurau dosbarth a grŵp.




	Amlinellu diben, nodau a deilliannau’r gweithgaredd  Pontio 
	Pennaeth (neu Gydlynydd ADY, Cydlynwyr Lles/ Llythrennedd/
Rhifedd neu aelodau perthnasol eraill o staff)
	· Sicrhau bod darpar athro/awon yn deall y dylent, erbyn diwedd PAP, fod â dealltwriaeth o’r ystod o strategaethau ymyrryd a ddefnyddir gan yr ysgol i bontio’r bwlch cyrhaeddiad ac i gefnogi dysgu a chynnydd pellach, a sut y gweithredir y rhain.
· Ailddatgan pwysigrwydd ceisio gwneud cysylltiadau â’r agweddau datblygiad plant a chysyniadau cynnydd a archwiliwyd yn ystod y cam CWRDD (prifysgol) a’r hyn sy’n cael ei arsylwi a’i drafod yn ystod y diwrnod PROFI.
· Disgwylir i ddarpar athro/awon ymgymryd â thasgau sy’n gofyn iddynt gasglu gwybodaeth a fydd yn cyfrannu at eu gwybodaeth a’u dealltwriaeth o nodau, dibenion, manteision a chyfyngiadau amrywiol ymyriadau.
· Trafodaeth ynglŷn â chwestiynau allweddol posibl y mae angen eu harchwilio yn ystod y PAP. 

	Trosolwg o’r ‘ymyriadau’ a ddefnyddir yn yr ysgol
	Pennaeth (neu Gydlynydd ADY, Cydlynwyr Lles/ Llythrennedd/
Rhifedd neu aelodau perthnasol eraill o staff)
	· Yr Ysgol Leoliad i roi gwybodaeth i ddarpar athro/awon ynglŷn â’i dulliau o ymyrryd a’r sylfaen dystiolaeth ar gyfer gweithredu’r rhain. Gallai hyn gynnwys sut y dynodir disgyblion, amlinelliad o staff sy’n ymwneud â darparu neu gefnogi’r ymyriad ac unrhyw faterion yn ymwneud ag adnoddau, grwpio, amseru, lleoliad ac ati. 
· Darparu trosolwg o rhanddeiliaid allweddol sy’n ymwneud â chefnogi’r ymyriadau gan gynnwys ymgysylltu â’r dysgwyr eu hunain, rhieni/gofalwyr ac amrywiaeth o asiantaethau allanol.
· Egluro’r manteision a’r cyfyngiadau (os oes rhai) sy’n gysylltiedig â’r amrywiol ymyriadau.
· Gellir trefnu hyn naill ai fel cyflwyniad panel gyda thrafodaeth Holi ac Ateb neu gyflwyniadau gan aelodau unigol o staff. 

	Arsylwi ar ymyriadau ar waith
	Pennaeth (neu Gydlynydd ADY, Cydlynwyr Lles/ Llythrennedd/
Rhifedd neu aelodau perthnasol eraill o staff)
	· Yr Ysgol Leoliad i roi cyfleoedd i ddarpar athrawon arsylwi ar 3-4 ymyriad gwahanol gydag unigolion neu grŵp bach i gefnogi cynnydd disgyblion drwy fideo (os yw’n briodol).
· Darpar athrawon i wneud nodiadau arsylwi i’w trafod ynghylch enghreifftiau o arfer gorau a’r cyfyngiadau posibl dan sylw e.e. amser, gofod ac ati. Gellir cofnodi nodiadau yn y ddogfen Cofnod Tystiolaeth Ymholi Darpar Athro (STEER) a ddarperir.
·  Cyfleoedd ar gyfer Holi ac Ateb

	Amser i adfyfyrio 
	Pennaeth (neu Gydlynydd ADY, Cydlynwyr Lles/ Llythrennedd/
Rhifedd neu aelodau perthnasol eraill o staff)
	· Trafodaeth lle bydd darpar athrawon yn adfyfyrio’n feirniadol ar eu harsylwadau.
· Cyfle arall i gwblhau’r ddogfen Cofnod Tystiolaeth Ymholi Darpar Athro (STEER) a ddarperir gan y brifysgol yn y sesiwn CWRDD.

	Olrhain cynnydd mewn dysgu
	Pennaeth (neu Gydlynydd ADY, Cydlynwyr Lles/ Llythrennedd/
Rhifedd neu aelodau perthnasol eraill o staff)
	· Yr Ysgol Leoliad i rannu enghreifftiau o’r modd mae dysgu a datblygu’n cael ei fonitro a’i gofnodi gyda ffocws penodol ar ymyriadau allweddol a ddefnyddir yn yr ysgol.
· Egluro sut y defnyddir y wybodaeth hon i lywio a chefnogi dysgu pellach. 
· Cyfleoedd ar gyfer Holi ac Ateb. 
· Gellir trefnu hyn fel trafodaeth grŵp bach drwy ystafelloedd trafod os yw’n ymarferol gwneud hynny. 

	Sesiwn gloi


	
	· Darpar athrawon i nodi ymyriad i’w ymchwilio ymhellach ar gyfer gweithgaredd RHANNU yn y Brifysgol. 

